สวัสดีค่ะ อยากขอคำปรึกษาค่ะ คือ มีอาการปวดใต้รักแร้ จะเป็นช่วงก่อนมีประจำเดือนค่ะ ไม่ได้เป็นทุกเดือนค่ะ อาการปวดไม่มากค่ะ บางเดือนจะปวดเต้านมก่อนแล้วมาปวดรักแร้ บางเดือนปวดรักแร้ก่อน บางเดือนก็ปวดมาพร้อมๆกันค่ะ พอประจำเดือนมาก็หายปวดค่ะ คลำแล้วไม่มีก้อนที่รักแร้และเต้านม ฐานรอบๆเต้านม (ทั้งยืนคลำและนอนหงายคลำ) ดูจากสายตาผ่านกระจกก็ปกติ1. แต่อยากจะรบกวนสอบถามว่าอาการปวดตรงใต้รักแร้นี่ผิดปกติมั๊ยคะ หรือมีความเสี่ยงอะไรหรือไม่ (ส่วนตรงเต้านมเข้าใจว่าเป็นปกติของการมีประจำเดือนค่ะ)2. เคยค้นดูแล้วเจอข้อมูลคล้ายว่าเหมือนอาการ PMSแต่ไม่เห็นมีที่บอกว่าปวดรักแร้ ด้วยค่ะ เลยสงสัย และจากข้อมูล PMSอาการปวดทางกายภาพก็หมายรวมถึงว่าปวดรักแร้ ด้วย ถูกต้องมั๊ยคะ3. แต่ที่หลายข้อมูลไม่มีลงว่าปวดรักแร้เข้าใจว่าเพราะเป็นอาการแตกต่างกันของแต่ละบุคคล อันนี้เข้าใจถูกมั๊ยคะขอบมากค่ะ
สวัสดีค่ะ บริเวณรักแร้ จะมีอวัยวะต่างๆ ได้แก่ ผิวหนัง ชั้นไขมัน กล้ามเนื้อ กระดูกและเอ็นดังนั้น อาการเจ็บที่รักแร้ หากไม่ได้ร้าวมาจากบริเวณอื่นๆ คิดว่า อาการเจ็บที่เกิดขึ้นจะเกิดจากอวัยวะเหล่านี้ค่ะภาวะ PMS คือ Premenstrual syndrome อาการก่อนมีประจำเดือน จะมีลักษณะไม่สบายตัว อารมณ์แปรปรวน คัดตึงเต้านม ท้องอืด ปวดศีรษะ ปวดเมื่อยตามตัวได้ดังนั้นจากที่ เล่ามา น่าจะเป็นอาการปวดเมื่อยจากกล้ามเนื้อนะคะ สามารถรับประทานยาคลายกล้ามเนื้อเพื่อบรรเทาอาการได้ค่ะ หากอาการไม่ดีขึ้น หรือมีก้อนที่รักแร้ แนะนำไปพบแพทย์เพื่อตรวจวินิจฉัยโรคและรับการรักษาอย่างเหมาะสมค่ะ